তোলাবাজির অভিযোগ ধৃত বিধাননগরের তৃণমূল কাউন্সিলর অনিন্দ চ্যাটার্জি। অনিন্দ চ্যাটার্জির বিরুদ্ধে বিধাননগরের A E  ব্লকের বাসিন্দা এক বৃদ্ধ তোলাবাজি ও হুমকির অভিযোগ আনেন। অভিযোগে ভিত্তিতে বিধাননগর উত্তর থানার পুলিস কাউন্সিলর অনিন্দ চ্যাটার্জিকে বহুক্ষণ ধরে জেরা করার পর গ্রেফতার করে।
 ওয়েব ডেস্ক: তোলাবাজির অভিযোগ ধৃত বিধাননগরের তৃণমূল কাউন্সিলর অনিন্দ চ্যাটার্জি। অনিন্দ চ্যাটার্জির বিরুদ্ধে বিধাননগরের A E  ব্লকের বাসিন্দা এক বৃদ্ধ তোলাবাজি ও হুমকির অভিযোগ আনেন। অভিযোগে ভিত্তিতে বিধাননগর উত্তর থানার পুলিস কাউন্সিলর অনিন্দ চ্যাটার্জিকে বহুক্ষণ ধরে জেরা করার পর গ্রেফতার করে। অভিযোগ, A E  ব্লকের বাসিন্দা ওই বৃদ্ধ বাড়ির একাংশ সম্প্রসারণ করছিলেন সম্প্রসারণের কাজে বাধা দিয়ে অনিন্দ চ্যাটার্জি বারো লক্ষ টাকা দাবি করেন। এই ঘটনা জানানো হয় মুখ্যমন্ত্রীকে। সূত্রের খবর মুখ্যমন্ত্রীর কাছে অভিযোগ জানিয়েছিলেন খোদ বাংলাদেশের প্রধানমন্ত্রী শেখ হাসিনা। এরপর মুখ্যমন্ত্রীর নির্দেশে গ্রেফতার করা হয় অনিন্দ চ্যাটার্জিকে।